Държавен вестник, бр. 51, 2010 г., стр. 37

БРОЙ  51	
Д Ъ Р Ж А В Е Н  В Е С Т Н И К 	
СТР.  37  
12.9. МИЕТ потвърждава, че прехвърлянето 
от ЕИФ на Република България на акционерното 
участие на ЕИФ в съответствие с принципите, де­
финирани в Измененото рамково споразумение, при 
изтичането на неговия срок или при прекратяване 
представлява пълно и окончателно изпълнение на 
задълженията на ЕИФ по това споразумение и 
Измененото рамково споразумение.
12.10. Ако към момента на прекратяване на това 
споразумение в транзитната сметка по JEREMIE 
все още има средства от вноските по JEREMIE 
от управляващия орган, то тези средства ще бъ­
дат върнати от ЕИФ на управляващия орган без 
неоправдано закъснение заедно с начислената 
лихва, освен ако вече са ангажирани за финансови 
посредници по действащите оперативни договори.
13. Приложимо право; решаване на спорове
13.1. Това споразумение се подчинява на и се 
тълкува съгласно материалното право на Република 
България с изключение на неговите колизионни 
правни норми.
13.2. Това споразумение се сключва като не­
наименован договор по член 9 от българския 
Закон за задълженията и договорите. Страните 
се съгласяват, че прилагането на разпоредба от 
законите на Република България, която няма строго 
задължителен характер, се изключва до степента, в 
която би могло да промени значението или целта 
на клауза на това споразумение.
13.3. Страните се задължават да положат 
максимални усилия за уреждане на всеки спор, 
възникващ във връзка с това споразумение, по 
добронамерен начин. Но всеки спор, възникващ 
във връзка с това споразумение, включително 
неговото съществуване, ще се решава окончателно 
и при изключване на обикновените съдилища от 
арбитраж в съответствие с Арбитражните правила 
на Международната търговска камара („Прави­
лата“) от 3 арбитри, назначени в съответствие с 
правилата. Езикът на арбитражните производства 
ще бъде английски, а мястото на арбитраж – Брюк­
сел, Белгия.
14. Окончателни разпоредби
14.1. Всяко известие или съобщение по това 
споразумение от едната страна до другата страна 
се прави писмено и се изпраща с регистрирана 
поща или по факс (с потвърждение на изпраща­
нето) на следните адреси:
До правителството на Република България, МИЕТ 
или управляващия орган на адрес:
Министерство на икономиката, енергетиката и 
туризма 
На вниманието на: Заместник-министър на Минис­
терството на икономиката, енергетиката и туризма
ул. Славянска 8
София, 1052 
България
факс: +359 2 981 1719 
До ЕИФ на адрес:
Европейски инвестиционен фонд
На вниманието на: Проектен мениджър на Хол­
дингов фонд JEREMIE – Република България
бул. Конрад Аденауер 96
Л-2968 Люксембург
Люксембург, факс № +352 42 66 88 280
Всяка една от страните е длъжна незабавно да 
информира другата страна за промяна в горния 
адрес. До получаването на известие за такава 
промяна страната може валидно да изпраща 
кореспонденцията си на последния надлежно 
съобщен адрес.
14.2. Това споразумение и посочените в него 
документи съставляват цялостната договореност на 
страните по отношение на предмета на споразу­
мението и заменят и заместват всички предишни 
писмени или устни споразумения между страните, 
свързани с предмета на споразумението.
14.3. Това споразумение може да се изменя 
и допълва само писмено и такива изменения и 
допълнения влизат в сила при подписването им 
от двете страни.
14.4. Ако разпоредба от това споразумение стане 
или бъде обявена за недействителна или неизпъл­
нима, това няма да засегне действителността и 
изпълнимостта на останалите разпоредби на спо­
разумението. Недействителната или неизпълнима 
разпоредба се заменя с действителна и изпълнима 
разпоредба, която в максимално възможна степен 
изразява намеренията на страните при договарянето 
на недействителната или неизпълнима разпоредба.
14.5. Страните добросъвестно ще договорят 
и изпълнят всички изменения и допълнения на 
условията на това споразумение, които може да 
се окажат необходими или желателни при полу­
чаване на указания от Комисията или в случай 
на промяна на регламентите на ЕС относно 
Структурните фондове, Правилата за изпълнение, 
учредителната документация или които и да било 
закони, разпоредби или административни актове 
на Република България.
14.6. Това споразумение може да бъде подпис­
вано в различен брой екземпляри, всеки от които 
ще се счита за оригинален.
14.7. Това споразумение се изготви в два екзем­
пляра на английски и български език, като всеки 
един от тях представлява достоверен оригинал на 
документа. При несъответствие водещо действие 
ще има английската езикова версия.
За правителството на	
За Европейския
Република България:	
инвестиционен фонд:
Трайчо Трайков,	
Ричард Пели,
министър на 	
главен изпълнителен
икономиката, 	
директор
енергетиката и туризма	
ПРИЛОЖЕНИЕ 1
НАСОКИ ЗА УПРАВЛЕНИЕ НА СОБСТВЕНИ 
СРЕДСТВА (ТРЕЖЪРИ)
1. Правителството на Република България и 
ЕИФ заявяват, че допълнително към извършва­
нето на дейност на холдингов фонд по Договора 
за Холдингов фонд ЕИФ има право да управлява 
трежъри средства съгласно дефиницията тук по-
долу в съответствие с тези насоки за собствени 
средства (трежъри). Всички средства, които във 
времето се депозират в банкова сметка на ДСЦ 
след приспадане на усвоените плащания за опера­
ции или за други цели по това споразумение и/или 
Договора за Холдингов фонд и след приспадане 
на сумите, които ЕИФ счита за целесъобразно да